ddrg/super_eurlex huggingface dataset:
3)

Undtagelsen i artikel 27, stk. 3, litra c), i rammeafgørelse 2002/584 skal fortolkes således, at i tilfælde af en »anden lovovertrædelse« end den, for hvilken den pågældende er overgivet, skal der i overensstemmelse med rammeafgørelsens artikel 27, stk. 4, anmodes om og opnås samtykke, hvis det er nødvendigt at fuldbyrde en straf eller en frihedsbegrænsende foranstaltning. Den overgivne person kan retsforfølges og idømmes straf for en sådan lovovertrædelse, inden dette samtykke opnås, forudsat at der ikke anvendes nogen frihedsbegrænsende foranstaltning i løbet af den fase, som vedrører retsforfølgningen og dommen hvad angår denne lovovertrædelse. Undtagelsen i artikel 27, stk. 3, litra c), er imidlertid ikke til hinder for, at den overgivne person underlægges en frihedsbegrænsende foranstaltning, inden samtykket opnås, forudsat at denne begrænsning er juridisk begrundet i andre anklagepunkter, som er indeholdt i den europæiske arrestordre.
DA Den Europæiske Unions Tidende C 32/10

Domstolens dom (Femte Afdeling) af 11. december 2008 — Gateway, Inc. mod Kontoret for Harmonisering i det Indre Marked (Varemærker og Design) og Fujitsu Siemens Computers GmbH

(Sag C-57/08 P) (1)

(Appel - EF-varemærker - forordning (EF) nr. 40/94 - artikel 8, stk. 1, litra b), og artikel 5 - ældre varemærker, der indeholder ordmærket »GATEWAY« - ordmærket »ACTIVY Media Gateway« - manglende lighed mellem varemærkerne - ingen risiko for forveksling - hensyntagen til de ældre varemærkers renommé i forbindelse med helhedsvurderingen af de omtvistede tegn)

(2009/C 32/16)

Processprog: engelsk

Parter

Appellant: Gateway, Inc. (ved solicitor C.R. Jones)

De andre parter i sagen: Kontoret for Harmonisering i det Indre Marked (Varemærker og Design) (ved A. Folliard-Monguiral, som befuldmægtiget) og Fujitsu Siemens Computers GmbH

Sagens genstand

Appel af dom afsagt af Retten i Første Instans (Femte Afdeling) den 27. november 2007 i sag T-434/05, Gateway, Inc. mod KHIM, hvorved Retten frifandt Harmoniseringskontoret i et annullationssøgsmål indledt af indehaveren af EF-ord- og figurmærkerne samt de nationale ord- og figurmærker, der indeholder bestanddelen »GATEWAY« for varer og i klasse 9, 16, 35, 36, 37 og 38, til prøvelse af afgørelse R 1068/2004-1 truffet den 14. september 2005 af Første Appelkammer ved Harmoniseringskontoret vedrørende afslag på en klage over Indsigelsesafdelingens afgørelse, hvorved den forkastede den af sagsøgeren rejste indsigelse mod ansøgningen om registrering af ordmærket »ACTIVY Media Gateway« for varer i klasse 9, 35, 38 og 42

Konklusion

1) Appellen forkastes.

2) Gateway, Inc. betaler sagens omkostninger.

(1) EUT C 171 af 5.7.2008.
DA Den Europæiske Unions Tidende C 32/11

Domstolens dom (Syvende Afdeling) af 11. december 2008 — Kommissionen for De Europæiske Fællesskaber mod Den Franske Republik

(Sag C-330/08) (1)

(Traktatbrud - direktiv 2004/35/EF - miljøansvar - forebyggelse og afhjælpning af miljøskader - manglende gennemførelse inden for den fastsatte frist)

(2009/C 32/18)

Processprog: fransk

Parter

Sagsøger: Kommissionen for De Europæiske Fællesskaber (ved G. Rozet og U. Wölker, som befuldmægtigede)

Sagsøgt: Den Franske Republik (ved G. de Bergues og A. Adam, som befuldmægtigede)

Sagens genstand

Traktatbrud — manglende vedtagelse af de bestemmelser, der er nødvendige for at efterkomme Europa-Parlamentets og Rådets direktiv 2004/35/EF af 21. april 2004 om miljøansvar for så vidt angår forebyggelse og afhjælpning af miljøskader (EUT L 143, s. 56)

Konklusion

1) Den Franske Republik har tilsidesat sine forpligtelser i henhold til artikel 19, stk. 1, første afsnit, i Europa-Parlamentets og Rådets direktiv 2004/35/EF af 21. april 2004 om miljøansvar for så vidt angår forebyggelse og afhjælpning af miljøskader, idet den ikke inden for den fastsatte frist har vedtaget de nødvendige love og administrative bestemmelser til gennemførelse af dette direktiv.

2) Den Franske Republik betaler sagens omkostninger.

(1) EUT C 272 af 25.10.2008.
DA Den Europæiske Unions Tidende C 153/11

Domstolens dom (Anden Afdeling) af 30. april 2009 — The Queen, på vegne af Christopher Mellor mod Secretary of State for Communities and Local Government (anmodning om præjudiciel afgørelse fra Court of Appeal (England & Wales) (Civil Division), Det Forenede Kongerige)

(Sag C-75/08) (1)

(Direktiv 85/337/EØF - vurdering af projekters indvirkning på miljøet - forpligtelse til at offentliggøre begrundelsen for en afgørelse om ikke at vurdere et projekt)

2009/C 153/22

Processprog: engelsk

Den forelæggende ret

Court of Appeal (England & Wales) (Civil Division)

Parter i hovedsagen

Sagsøger: The Queen, på vegne af Christopher Mellor

Sagsøgt: Secretary of State for Communities and Local Government

Sagens genstand

Anmodning om præjudiciel afgørelse — Court of Appeal (Civil Division) — fortolkning af artikel 4 i Rådets direktiv 85/337/EF af 27. juni 1985 om vurdering af visse offentlige og private projekters indvirkning på miljøet (EFT L 175, s. 40) — forpligtelse til at give offentligheden adgang til begrundelsen for en afgørelse om ikke at vurdere et projekt, der henhører under de i bilag II til direktivet angivne grupper

Konklusion

1) Artikel 4 i Rådets direktiv 85/337/EØF af 27. juni 1985 om vurdering af visse offentlige og private projekters indvirkning på miljøet, som ændret ved Europa-Parlamentet og Rådets direktiv 2003/35/EF af 26. maj 2003, skal fortolkes således, at den ikke medfører krav om, at en afgørelse om, at det ikke er nødvendigt, at et projekt henhørende under direktivets bilag II undergives en VVM, selv skal indeholde begrundelserne for, at den kompetente myndighed fandt, at en sådan vurdering var unødvendig. Den kompetente administrative myndighed er imidlertid, såfremt en berørt person fremsætter begæring herom, forpligtet til at meddele begrundelserne for afgørelsen eller de relevante oplysninger og dokumenter som svar på den fremsatte begæring.

2) Når en medlemsstats afgørelse om ikke at vurdere et projekt henhørende under bilag II til direktiv 85/337 i overensstemmelse med direktivets artikel 5-10 angiver begrundelserne herfor, er denne afgørelse tilstrækkeligt begrundet, når begrundelserne heri — tilføjet de oplysninger, som allerede er meddelt de berørte parter, og eventuelt suppleret med de øvrige nødvendige oplysninger, som de administrative nationale myndigheder skal udlevere efter begæring — giver mulighed for at bedømme hensigtsmæssigheden af at anlægge en sag til prøvelse af afgørelsen.

(1) EUT C 107 af 26.4.2008.
DA Den Europæiske Unions Tidende C 153/17

Domstolens dom (Sjette Afdeling) af 19. maj 2009 — Kommissionen for De Europæiske Fællesskaber mod Irland

(Sag C-532/08) (1)

(Traktatbrud - direktiv 2005/60/EF - hvidvaskning af penge og finansiering af terrorisme - manglende gennemførelse inden for den fastsatte frist)

2009/C 153/34

Processprog: engelsk

Parter

Sagsøger: Kommissionen for De Europæiske Fællesskaber (ved P. Dejmek og A.A. Gilly, som befuldmægtigede)

Sagsøgt: Irland (ved D. O'Hagan, som befuldmægtiget)

Sagens genstand

Traktatbrud — manglende vedtagelse inden for den fastsatte frist af de nødvendige bestemmelser for at efterkomme Europa-Parlamentets og Rådets direktiv 2005/60/EF af 26. oktober 2005 om forebyggende foranstaltninger mod anvendelse af det finansielle system til hvidvaskning af penge og finansiering af terrorisme (EUT L 309, s. 15)

Konklusion

1) Irland har tilsidesat sine forpligtelser i henhold til Europa-Parlamentets og Rådets direktiv 2005/60/EF af 26. oktober 2005 om forebyggende foranstaltninger mod anvendelse af det finansielle system til hvidvaskning af penge og finansiering af terrorisme, idet det ikke har vedtaget de nødvendige love og administrative bestemmelser for at efterkomme dette direktiv.

2) Irland betaler sagens omkostninger.

(1) EUT C 32 af 7.2.2009.
DA Den Europæiske Unions Tidende C 141/19

Domstolens dom (Syvende Afdeling) af 2. april 2009 — Kommissionen for De Europæiske Fællesskaber mod Republikken Østrig

(Sag C-401/08) (1)

(Traktatbrud - direktiv 96/82/EF - risiko for større uheld med farlige stoffer - artikel 11, stk. 1, litra c) - udarbejdelse af eksterne beredskabsplaner for foranstaltninger, der skal gennemføres uden for virksomhedens område - manglende gennemførelse inden for den fastsatte frist)

2009/C 141/32

Processprog: tysk

Parter

Sagsøger: Kommissionen for De Europæiske Fællesskaber (ved B. Schima og A. Sipos, som befuldmægtigede)

Sagsøgt: Republikken Østrig (ved E. Riedl, som befuldmægtiget)

Sagens genstand

Traktatbrud — tilsidesættelse af artikel 11, stk. 1, litra c), i Rådets direktiv 96/82/EF af 9. december 1996 om kontrol med risikoen for større uheld med farlige stoffer, som ændret ved direktiv 2003/105/EF (EFT L 10, s. 13) — manglende udarbejdelse af visse eksterne beredskabsplaner for foranstaltninger, der skal gennemføres uden for virksomhedens område

Konklusion

1) Republikken Østrig har undladt at opfylde sine forpligtelser i henhold til artikel 11, stk. 1, litra c), i Rådets direktiv 96/82/EF af 9. december 1996 om kontrol med risikoen for større uheld med farlige stoffer, som ændret ved Europa-Parlamentets og Rådets direktiv 2003/105/EF af 16. december 2003, idet den ikke i forhold til alle virksomheder, omfattet af direktivets artikel 9, har udarbejdet eksterne beredskabsplaner.

2) Republikken Østrig betaler sagens omkostninger.

(1) EUT C 327 af 20.12.2008.
DA Den Europæiske Unions Tidende C 141/17

Domstolens dom (Fjerde Afdeling) af 2. april 2009 — Glückauf Brauerei GmbH mod Hauptzollamt Erfurt (anmodning om præjudiciel afgørelse fra Thüringer Finanzgericht, Gotha, Tyskland)

(Sag C-83/08) (1)

(Harmonisering af punktafgiftsstrukturen - direktiv 92/83/EØF - artikel 4, stk. 2 - lille bryggeri, som er juridisk og økonomisk uafhængig af andre bryggerier - kriterierne juridisk og økonomisk uafhængighed - mulighed for at være underlagt en indirekte indflydelse)

2009/C 141/27

Processprog: tysk

Den forelæggende ret

Thüringer Finanzgericht, Gotha

Parter i hovedsagen

Sagsøger: Glückauf Brauerei GmbH

Sagsøgt: Hauptzollamt Erfurt

Sagens genstand

Anmodning om præjudiciel afgørelse — Thüringer Finanzgericht, Gotha — fortolkning af artikel 4, stk. 2, i Rådets direktiv 92/83/EØF af 19. oktober 1992 om harmonisering af punktafgiftsstrukturen for alkohol og alkoholholdige drikkevarer (EFT L 316, s. 21) — kvalificering som et »lille uafhængigt bryggeri« med henblik på anvendelse af nedsatte punktafgiftssatser — kriteriet »økonomisk uafhængighed« — bryggeri der på grund af ejerforhold og fordeling af stemmerettigheder kan undergives indirekte indflydelse fra to andre bryggerier

Konklusion

Artikel 4, stk. 2, i Rådets direktiv 92/83/EØF af 19. oktober 1992 om harmonisering af punktafgiftsstrukturen for alkohol og alkoholholdige drikkevarer skal fortolkes således, at en situation, som er kendetegnet ved, at der findes strukturelle bånd i form af selskabsdeltagelser og stemmerettigheder, og som bevirker, at en og samme person, som varetager en ledelsesfunktion i flere af de omhandlede bryggerier, er i stand til, uafhængig af sin faktiske adfærd, at udøve en indflydelse på disse bryggeriers vedtagelse af kommercielle beslutninger, udelukker, at disse bryggerier kan anses for indbyrdes økonomisk uafhængige.

(1) EUT C 128 af 24.5.2008.
1)

Artikel 17, stk. 2 og 6, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag, skal fortolkes således, at den er til hinder for en national lovgivning, som ved køb af aktiver erhvervet ved offentlig støtte kun tillader fradrag for den hermed forbundne merværdiafgift svarende til den del af erhvervelsen, som ikke har modtaget støtte.
3)

Når licenstagerens markedsføring af prestigebetonede varer under overtrædelse af en bestemmelse i en licensaftale dog skal anses for at være foretaget med varemærkeindehaverens samtykke, kan denne sidstnævnte kun påberåbe sig en sådan bestemmelse med henblik på at modsætte sig et fortsat salg af varerne på grundlag af artikel 7, stk. 2, i direktiv 89/104, som ændret ved aftalen om Det Europæiske Økonomiske Samarbejdsområde, i tilfælde, hvor det, henset til sagens konkrete omstændigheder, er godtgjort, at et sådant fortsat salg nedsætter varemærkets renommé.
DA Den Europæiske Unions Tidende C 141/17

Domstolens dom (Femte Afdeling) af 2. april 2009 — Hauptzollamt Bremen mod J.E. Tyson Parketthandel GmbH hanse j. (anmodning om præjudiciel afgørelse fra Bundesfinanzhof — Tyskland)

(Sag C-134/08) (1)

(Forordning (EF) nr. 2193/2003 - tillægstold på importen af visse produkter med oprindelse i Amerikas Forenede Stater - tidsmæssigt anvendelsesområde - artikel 4, stk. 2 - produkter, der er eksporteret efter forordningens ikrafttræden, men for hvilke det kan godtgøres, at de allerede var på vej til Fællesskabet på datoen for den første anvendelse af tillægstolden - afgiftspligt)

2009/C 141/28

Processprog: tysk

Den forelæggende ret

Bundesfinanzhof

Parter i hovedsagen

Sagsøger: Hauptzollamt Bremen

Sagsøgt: J.E. Tyson Parketthandel GmbH hanse j.

Sagens genstand

Anmodning om præjudiciel afgørelse — Bundesfinanzhof — fortolkning af artikel 4, stk. 2, i Rådets forordning (EF) nr. 2193/2003 af 8. december 2003 om indførelse af tillægstold på importen af visse produkter med oprindelse i Amerikas Forenede Stater (EUT L 328, s. 3) — spørgsmålet om produkter, der er importeret fra Amerikas Forenede Stater til Fællesskabet efter ovennævnte forordnings ikrafttræden, men for hvilke det kan godtgøres, at de allerede var på vej til Fællesskabet uden mulighed for at ændre bestemmelsessted på datoen for den første anvendelse af tillægstolden, er omfattet af nævnte told

Konklusion

Artikel 4, stk. 2, i Rådets forordning (EF) nr. 2193/2003 af 8. december 2003 om indførelse af tillægstold på importen af visse produkter med oprindelse i Amerikas Forenede Stater skal i overensstemmelse med sin ordlyd fortolkes således, at produkter, for hvilke det kan godtgøres, at de allerede var på vej til Det Europæiske Fællesskab på datoen for denne forordnings ikrafttræden, og hvis bestemmelsessted ikke kan ændres, ikke er omfattet af tillægstolden.

(1) EUT C 171 af 5.7.2008.
DA Den Europæiske Unions Tidende C 141/18

Domstolens dom (Tredje Afdeling) af 2. april 2009 — straffesag mod Rafet Kqiku (anmodning om præjudiciel afgørelse fra Oberlandesgericht Karlsruhe — Tyskland)

(Sag C-139/08) (1)

(Visa, asyl, immigration - tredjelandsstatsborger, som er indehaver af en schweizisk opholdstilladelse - indrejse og ophold på en medlemsstats område, som ikke sker i forbindelse med transit - intet visum)

2009/C 141/29

Processprog: tysk

Den forelæggende ret

Oberlandesgericht Karlsruhe

Part i hovedsagen

Rafet Kqiku

Sagens genstand

Anmodning om præjudiciel afgørelse — Oberlandesgericht Karlsruhe — fortolkning af artikel 1 og 2 i Europa-Parlamentets og Rådets beslutning nr. 896/2006/EF af 14. juni 2006 om indførelse af en forenklet ordning for personkontrol ved de ydre grænser på grundlag af medlemsstaternes ensidige anerkendelse af visse opholdstilladelser udstedt af Schweiz og Liechtenstein i forbindelse med transit gennem deres område (EUT L 167, s. 8) — muligheden for, at en statsborger i den tidligere Statsunion Serbien og Montenegro, der er bosat i Schweiz og som er i besiddelse af en permanent schweizisk opholdstilladelse af type C, kan indrejse i Forbundsrepublikken Tyskland med henblik på andre formål end transit og opholde sig dér i to dage uden at være i besiddelse af et visum

Konklusion

Europa-Parlamentets og Rådets beslutning nr. 896/2006/EF af 14. juni 2006 om indførelse af en forenklet ordning for personkontrol ved de ydre grænser på grundlag af medlemsstaternes ensidige anerkendelse af visse opholdstilladelser udstedt af Schweiz og Liechtenstein i forbindelse med transit gennem deres område skal fortolkes således, at de opholdstilladelser, som er opregnet i bilaget til denne beslutning, og som er udstedt af Det Schweiziske Forbund og af Fyrstedømmet Liechtenstein til tredjelandsstatsborgere, som skal være i besiddelse af visum, udelukkende skal anses for ligestillet med et transitvisum. Hvad angår indrejse i medlemsstaternes område med henblik på transit er det, for at kravene i artikel 1, stk. 1, og artikel 2 i Rådets forordning (EF) nr. 539/2001 af 15. marts 2001 om fastlæggelse af listen over de tredjelande, hvis statsborgere skal være i besiddelse af visum ved passage af de ydre grænser, og listen over de tredjelande, hvis statsborgere er fritaget for dette krav er opfyldt, tilstrækkeligt, at den person, som er omfattet af den nævnte beslutning, er indehaver af en opholdstilladelse, som er udstedt af Det Schweiziske Forbund eller af Fyrstedømmet Liechtenstein, og som er nævnt i bilaget til samme beslutning.

(1) EUT C 183 af 19.7.2008.
DA Den Europæiske Unions Tidende C 141/19

Domstolens dom (Ottende Afdeling) af 23. april 2009 — Kommissionen for De Europæiske Fællesskaber mod Kongeriget Spanien

(Sag C-321/08) (1)

(Traktatbrud - direktiv 2005/29/EF - virksomheders urimelige handelspraksis over for forbrugerne på det indre marked - manglende gennemførelse inden for den fastsatte frist)

2009/C 141/31

Processprog: spansk

Parter

Sagsøger: Kommissionen for De Europæiske Fællesskaber (ved W. Wils og E. Adsera Ribera, som befuldmægtigede)

Sagsøgt: Kongeriget Spanien (ved B. Plaza Cruz, som befuldmægtiget)

Sagens genstand

Traktatbrud — manglende vedtagelse inden for den fastsatte frist af de nødvendige bestemmelser for at efterkomme Europa-Parlamentets og Rådets direktiv 2005/29/EF af 11. maj 2005 om virksomheders urimelige handelspraksis over for forbrugerne på det indre marked og om ændring af Rådets direktiv 84/450/EØF og Europa-Parlamentets og Rådets direktiv 97/7/EF, 98/27/EF og 2002/65/EF og Europa-Parlamentets og Rådets forordning (EF) nr. 2006/2004 (»direktivet om urimelig handelspraksis«) (EUT L 149, s. 22)

Konklusion

1) Kongeriget Spanien har tilsidesat sine forpligtelser i henhold til Europa-Parlamentets og Rådets direktiv 2005/29 af 11. maj 2005 om virksomheders urimelige handelspraksis over for forbrugerne og om ændring af Rådets direktiv 84/450/EØF og Europa-Parlamentets og Rådets direktiv 97/7/EF, 98/27/EF og 2002/65/EF og Europa-Parlamentets og Rådets forordning (EF) nr. 2006/2004 (»direktivet om urimelig handelspraksis«), idet det ikke inden for den fastsatte frist har vedtaget de nødvendige love og administrative bestemmelser til gennemførelse af dette direktiv.

2) Kongeriget Spanien betaler sagens omkostninger.

(1) EUT C 223 af 30.8.2008.
1)

Republikken Slovenien har tilsidesat sine forpligtelser i henhold til Europa-Parlamentets og Rådets direktiv 2004/35/EF af 21. april 2004 om miljøansvar for så vidt angår forebyggelse og afhjælpning af miljøskader, idet den ikke har vedtaget de love og administrative bestemmelser, der er nødvendige for at efterkomme direktivet.
DA Den Europæiske Unions Tidende C 113/13

Domstolens dom (Sjette Afdeling) af 12. marts 2009 — Kommissionen for De Europæiske Fællesskaber mod Kongeriget Belgien

(Sag C-342/08) (1)

(Traktatbrud - direktiv 96/82/EF - artikel 11, stk. 1, litra c) - manglende udarbejdelse af eksterne beredskabsplaner - ufuldstændig gennemførelse)

2009/C 113/26

Processprog: fransk

Parter

Sagsøger: Kommissionen for De Europæiske Fællesskaber (ved G. Rozet og A. Sipos, som befuldmægtigede)

Sagsøgt: Kongeriget Belgien (ved T. Materne, som befuldmægtiget)

Sagens genstand

Traktatbrud — manglende udarbejdelse af eksterne beredskabsplaner for foranstaltninger, der skal gennemføres uden for virksomheder, der er omfattet af artikel 9 i Rådets direktiv 96/82/EF af 9. december 1996 om kontrol med risikoen for større uheld med farlige stoffer (EFT L 10, s. 13)

Konklusion

1) Kongeriget Belgien har tilsidesat sine forpligtelser i henhold til Rådets direktiv 96/82/EF af 9. december 1996 om kontrol med risikoen for større uheld med farlige stoffer, som ændret ved Europa-Parlamentets og Rådets direktiv 2003/105/EF af 16. december 2003, idet det ikke har udarbejdet en ekstern beredskabsplan for de virksomheder, der er omhandlet i direktivets artikel 9.

2) Kongeriget Belgien betaler sagens omkostninger.

(1) EUT C 285 af 8.11.2008.
DA Den Europæiske Unions Tidende C 180/24

Domstolens dom (Syvende Afdeling) af 4. juni 2009 — Kommissionen for De Europæiske Fællesskaber mod Kongeriget Sverige

(Sag C-555/08) (1)

(Traktatbrud - direktiv 2005/56/EF - grænseoverskridende fusioner af selskaber med begrænset ansvar - manglende gennemførelse inden for den fastsatte frist)

2009/C 180/40

Processprog: svensk

Parter

Sagsøger: Kommissionen for De Europæiske Fællesskaber (ved P. Dejmek og K. Nyberg, som befuldmægtigede)

Sagsøgt: Kongeriget Sverige (ved A. Falk og A. Engman, som befuldmægtigede)

Sagens genstand

Traktatbrud — manglende vedtagelse inden for den fastsatte frist af de nødvendige bestemmelser for at efterkomme Europa-Parlamentets og Rådets direktiv 2005/56/EF af 26. oktober 2005 om grænseoverskridende fusioner af selskaber med begrænset ansvar (EUT L 310, s. 1) — finansielle virksomheder, som kræver en tilladelse fra et offentligt organ, herunder navnlig banker og forsikringsselskaber

Konklusion

1) Kongeriget Sverige har tilsidesat sine forpligtelser i henhold til Europa-Parlamentets og Rådets direktiv 2005/56/EF af 26. oktober 2005 om grænseoverskridende fusioner af selskaber med begrænset ansvar, idet det ikke inden for den fastsatte frist har vedtaget de nødvendige love og administrative bestemmelser til gennemførelse af dette direktiv hvad angår finansielle virksomheder, som kræver en tilladelse fra en offentlig myndighed, herunder navnlig banker og forsikringsselskaber.

2) Kongeriget Sverige betaler sagens omkostninger.

(1) EUT C 32 af 7.2.2009.
2)

Den nationale domstol er i forbindelse med undersøgelsen af den årsagssammenhæng mellem samordningen og de heri deltagende virksomheders adfærd på markedet, der skal foreligge, for at en samordnet praksis som omhandlet i artikel 81, stk. 1, EF kan anses for godtgjort, med forbehold af det modbevis, som det må påhvile de sidstnævnte at føre, forpligtet til at anvende den formodning om årsagssammenhæng, der er fastslået i Domstolens praksis, og hvorefter nævnte virksomheder, for så vidt som de forbliver aktive på markedet, tager de med konkurrenterne udvekslede oplysninger i betragtning.
1)

Artikel 49 EF og 56 EF skal fortolkes således, at de ikke er til hinder for, at en medlemsstat i en situation, hvor opsparede midler og indtægterne heraf holdes skjult for denne medlemsstats skattemyndigheder, og disse ikke råder over nogen oplysninger om deres eksistens, som gør det muligt at indlede en undersøgelse, anvender en længere frist for efteropkrævning, når de opsparede midler er anbragt i en anden medlemsstat, end når de er anbragt i den første medlemsstat. Den omstændighed, at denne anden medlemsstat har bankhemmelighed, er irrelevant i denne henseende.